Žleby

**Žleby** sú obec v Česku v okrese Kutná Hora v Stredočeskom kraji, asi 18&nbsp;km juhovýchodne od Kutnej Hory a 7&nbsp;km východne od mesta Čáslav. 1. januára 2012 tu žilo 1&nbsp;287 obyvateľov.

## Dejiny
Prvá písomná zmienka o obci pochádza z roku 1278. Meno majú Žleby od údolia rieky Doubravy, ktorá tu vytvorila hlboký žleb - žľab. Na mestečko boli Žleby povýšené v roku 1356, kedy boli vo vlastníctve cisára Karola IV. a bol im daný do znaku strieborný lev so zlatou korunkou, jazykom a zlatými pazúrmi v čiernom štíte. Písomnosti o tom sa nedochovali. Tento znak bol roku 1697 od neskoršieho majiteľa Žlebov slobodného pána z Kaisersteinu pozmenený a obdarený farbami zo znaku rodiny Kaisersteinovcov. Na čiernom štíte je lev zlatej farby a drží v labe zlatú ľaliu. V súčasnosti sa mesto vrátilo k pôvodným farbám znaku a ponechalo levovi striebornú ľaliu.

Prvá písomná správa o Žleboch je z roku 1278. V tomto storočí tu bol založený hrad Henrichom z Lichtenburku a dané počiatky panstva. V držaní hradu sa vystriedalo mnoho majiteľov aj niekoľko českých kráľov. Významnými rodmi boli Kaisersteinovci, Schönfeldovci a naposledy Auerspergovci. Do roku 1848 tvorilo žlebské panstvo 20 dedín.

Vyhľadávanou pamätnou budovou je v Žleboch štátny zámok s bohatými zbierkami zbraní a iných starožitnosti. Pôvodne gotický hrad bol v roku 1427 poničený husitmi, novo postavený pred rokom 1450, neskôr upravený renesančne, v roku 1754 barokovo, do dnešnej pseudogotickej podoby prestavaný v rokoch 1849-1886.

Ku kultúrnym pamiatkám ešte patrí pôvodne renesančný z 2. polovice 18. storočia barokovo prestavaný kostol Narodenia Panny Márie s hrobkou, zvonica, kaplnka Najsvätejšej Trojice, pseudogotická radnica z roku 1881, mariánsky stĺp, socha svätého Jána Nepomuckého a domy čp. 63, 119, 120.

Pri zámku je rozsiahly anglický park. K Žlebom patrí osada Markovice. V nej sú ako pamiatky zapísané gotický kostol svätého Marka zo začiatku 14. storočia, areál zájazdového hostinca čp. 91, dvor a areál čp. 208 s hospodárskymi budovami z druhej polovice 18. storočia.

### Územnosprávne začlenenie
Dejiny územnosprávneho začleňovania zahrňujú obdobie od roku 1850 do súčasnosti.
 
V chronologickom prehľade je uvedená územno administratívna príslušnosť obce v&nbsp;roku, kedy k zmene došlo:
* 1850 zem česká, kraj Pardubice, politický okres Kutná Hora, súdny okres Čáslav
* 1855 zem česká, kraj Čáslav, súdny okres Čáslav
* 1868 zem česká, politický aj súdny okres Čáslav
* 1939 zem česká, Oberlandrat Kolín, politický aj súdny okres Čáslav
* 1942 zem česká, Oberlandrat Praha, politický aj súdny okres Čáslav
* 1945 zem česká, správny aj súdny okres Čáslav
* 1949 Pardubický kraj, okres Čáslav
* 1960 Stredočeský kraj, okres Kutná Hora
* 2003 Stredočeský kraj, obec s rozšírenou pôsobnosťou Čáslav

### Rok 1932
V meste Žleby *(2183&nbsp;obyvateľov, poštový úrad, telegrafný úrad, telefónny úrad, katol. kostol, žandárska stanica, zbor dobrovoľných hasičov)* boli v&nbsp;roku 1932 evidované tieto živnosti a obchody:

lekár, autodoprava, bednár, biograf Sokol, tehelňa, cukrár, 5&nbsp;obchodov s dobytkom, elektráreň, 3&nbsp;holiči, 4&nbsp;hostince, 2&nbsp;hotely, hrnčiar, hudobná škola, kachliar, kapelník, kaviareň, klampiar, obchod s&nbsp;klobúkmi, 2&nbsp;kolári, 2&nbsp;kominári, 2&nbsp;kováči, 6&nbsp;krajčírov, liehovar, maliar, 3&nbsp;mechanici, mlyn, natierač, pražiareň obilia, obchod s&nbsp;obuvou Baťa, 6&nbsp;obuvníkov, 3&nbsp;paliva, 2&nbsp;pekári, píla, pohrebný ústav, 2&nbsp;pokrývači, porodná asistentka, povozníctvo, povrazník, 2&nbsp;roľníci, 7&nbsp;mäsiarov, 3&nbsp;sadári, sedlár, 11&nbsp;obchodov so zmiešaným tovarom, Záložňa Žlebská, staviteľ, 2&nbsp;obchody so strižním tovarom, studnár, výroba obuvníckych zvrškov, tesársky majster, 3&nbsp;krajčírky, 4&nbsp;trafiky, 4&nbsp;stolári, veľkostatok Auersperg, 4&nbsp;záhradníctva, 3&nbsp;zámočníci, zubný ateliér

V obci Zehuby *(prísl. Kamenné Mosty, 421&nbsp;obyvateľov, samostatná obec sa neskôr stala súčasťou Žlebov)* boli v&nbsp;roku 1932 evidované tieto živnosti a obchody:

3 hostince, kapelník, kováč, 2&nbsp;roľníci, 3&nbsp;obchody so zmiešaným tovarom, 2&nbsp;trafiky

## Pamiatky
* Zámok Žleby
* Kostol Narodenia Panny Márie
* Stará náhrobná kaplnka Augspergov vedľa kostola Narodenia Panny Márie
* Kaplnka Najsvätejšej Trojice
* Zvonica na návrší pri základnej škole
* Božia muka
* Socha svätého Jána Nepomuckého
* Stĺp so sochou Panny Márie
* Pôvodná radnica
* Lipová aleja zo Žlebov smerom k už neexistujúcej novej Augspergskej hrobke (vybudovaná 1912, zrušená 1987) v Markoviciach

## Významné osobnosti
* Ludmila Formanová - atlétka
* Karel Kněžourek - český pedagóg, prírodovedec, botanik, zoológ, entomológ a ornitológ

## Doprava
**Dopravná sieť**
* Pozemná komunikácia
: Obcou prechádza cesta II/337 Uhlířské Janovice - Čáslav - Žleby - Třemošnice - Seč.
* Železnica
: Obcou vedie železničná trať 236 Čáslav - Třemošnice. Je to jednokoľajná regionálna 17 km dlhá trať situovaná na rozhraní stredných a východných Čiech, končiaca na úpätí Železných hor pod zrúcaninou gotického hradu Lichnice.
: Prvá časť trate - ČáslavŽleby - bola otvorená roku 1880. Zostávajúci úsek zo Žlebov do Třemošnice o 2 roky neskôr (14. 2. 1882).
: Na trati možno nájsť niekoľko zaujímavostí vrátane úvraťovej stanice Žleby, prvého železničného telefónu na českých tratiach a unikátny, cez kilometer dlhý, súbeh železnice s cestou.
: Na území obce ležia dva stanice železnice: *Žleby* a *Žleby zastávka*.
**Verejná doprava 2011**
* Autobusová doprava
: Do obce viedli v pracovných dňoch autobusové spoje napr. do týchto cieľov: Běstvina, Čáslav, Prachovice, Třemošnice a Vrdy .
* Železničná doprava
: Po trati 236 jazdilo v&nbsp;pracovných dňoch 12&nbsp;párov osobných vlakov, cez&nbsp;víkend 6&nbsp;párov osobných vlakov.

## Galéria

Súbor:Zámek Žleby.jpg
Súbor:Zámek Žleby2.jpg
Súbor:Zámek Žleby3.jpg
Súbor:Zámek Žleby4.jpg


## Referencie

* 

## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Kutná Hora